Surse: Elena Lasconi rămâne în finala prezidențială
Se pare că, în urma renumărării voturilor exprimate valabil la alegerile prezidențiale din 24 noiembrie, măsură dispusă de Curtea Constituțională, situația inițială se menține, adică în turul II s-ar confrunta Călin Georgescu și Elena Lasconi. Aceasta dacă mâine CCR nu va dispune anularea turului I. Conform  unor surse, citate de mai multe cotidiane și posture de televiziune, în urma renumărării,  candidatul USR Elena Lasconi ar avea un plus de peste 3.000 de voturi față de ocupantul locului trei, candidatul PSD Marcel Ciolacu. Sursele respective susțin că rezultatele renumărării au fost transmise către judecătorii la Curtea Constituțională a României, iar Biroul Electoral Central ar urma să facă un anunț referitor la acest aspect după închiderea urnelor pentru alegerile parlamentare, închidere stabilită pentru ora 21.